Na temelju odredbi članka 35. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 35. i članka 48. stavka 3. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 30. Statuta Općine Sikirevci („Službeni vjesnik Brodsko-posavske županije“ broj 11/21, „Službeni glasnik Općine Sikirevci“ broj 1/22, 7/23), Općinsko vijeće Općine Sikirevci, na 3. sjednici održanoj dana 13. kolovoza 2025. godine, donosi

**ODLUKU
o darovanju nekretnina k.č.br. 368/24, 368/25, 368/26, 368/27, 368/28, 368/42, 368/43, 368/44, ZK uložak: 773, k.o. Sikirevci, Republici Hrvatskoj,**

**Ministarstvo prostornog uređenja, graditeljstva i državne imovine**

Članak 1.

Općina Sikirevci, OIB: 58216299647, ulica Ljudevita Gaja 4 A, 35224 Sikirevci, daruje, Ministarstvu prostornog uređenja, graditeljstva i državne imovine Republike Hrvatske, sljedeće nekretnine:

- k.č.br. 368/24 ukupne površine 683 m²

- k.č.br. 368/25 ukupne površine 615 m²

- k.č.br. 368/26 ukupne površine 615 m²

- k.č.br. 368/27 ukupne površine 615 m²

- k.č.br. 368/28 ukupne površine 615 m²

- k.č.br. 368/42 ukupne površine 688 m²

- k.č.br. 368/43 ukupne površine 688 m²

- k.č.br. 368/44 ukupne površine 603 m²

sve navedene katastarske čestice su u k.o. Sikirevci 328731, upisane u zemljišnoknjižnom ulošku Općinskog suda u Slavonskom Brodu, Zemljišno knjižni odjel Slavonski Brod, broj ZK uloška: 773, vlasništvo Općine Sikirevci 1/1, u svrhu provedbe međuresorne suradnje u provedbi „Programa za mlade“ Ministarstva prostornog uređenja, graditeljstva i državne imovine, Zagreb, ulica Republike Austrije 14, OIB: 95093210687 s kojim je sklopljen Sporazum o međusobnim pravima i obvezama u provedbi programa međuresorne suradnje (u daljnjem tekstu: Sporazum) (KLASA: 370-01/25-01/1, URBROJ: 2178-26-01-25-02 dana 09.05.2025. godine), radi izgradnje obiteljskih kuća na području Općine Sikirevci kao projekta od zajedničkog interesa za stambeno zbrinjavanje mladih osoba i mladih obitelji na području općine Sikirevci, a sukladno čl. 3. Sporazuma.

Članak 2.

Tržišnu vrijednost nekretnine iz članka 1. ove Odluke utvrdit će stalni sudski vještak za procjenu vrijednosti nekretnina.

Članak 3.

Ovlašćuje se načelnik Općine Sikirevci da u ime Općine Sikirevci potpiše ugovor o darovanju nekretnina iz članka 1. ove Odluke.

Članak 4.

Ova Odluka stupa na snagu osmog dana od dana objave u „Službenom glasniku Općine Sikirevci”.

**OPĆINSKO VIJEĆE OPĆINE SIKIREVCI**

**PREDSJEDNICA OPĆINSKOG VIJEĆA**

**Marijana Živić, v.r.**

KLASA: 940-06/25-01/1
URBROJ: 2178-26-02-25-01
U Sikirevcima, 13. kolovoza 2025. godine